钦定古今图书集成/理学汇编/字学典/第154卷 > 《李之彦砚谱》 > 《红丝石》
## 钦定古今图书集成/理学汇编/字学典/第154卷 > 《李之彦砚谱》 > 《红丝石》

青州红丝石，外有皮表磨砻即其理红黄相参，理黄
者其丝红，理红者其丝黄，须饮以水使足，乃可用，不
然渴燥。唐彦猷甚奇此砚，以为发墨不减端石。蔡君
谟又言，“端石莹润，唯有铓者尤发墨。歙石多铓，唯腻
者佳。”盖物之奇者，必异其类也。